|  |
| --- |
| HONVÉDELMI MINISZTÉRIUM |
| Sorszám: 16/2020. |

**PÁLYÁZATI FELHÍVÁS**

**2020. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| Honvédelmi Minisztérium Hadtörténeti Intézet és Múzeum,  Hadtörténeti Térképtár  1014 Budapest, Kapisztrán tér 2-4. |
| **A gyakorlat időtartama** |
| 6 hét (kivéve a nyári igazgatási szünet idejét) |
| **A pályázat kiírásának dátuma** |
| 2020. január 1. |
| **A pályázat benyújtása folyamatos.** |

|  |
| --- |
| **A SZAKMAI GYAKORLAT PROGRAMJA** |
| **Célja** |
| A szakmai gyakorlat célja a HM Hadtörténeti Intézet és Múzeumhoz érkező hallgatók felkészítése a szervezetben folyó gazdálkodási, múzeumpedagógiai, gyűjteményezési munkával kapcsolatban. A szakmai gyakorlat további célja, hogy a hallgatók megismerkedjenek a szervezetnél folyó szakmai munkával, bekapcsolódjanak a napi munkavégzésbe, önállóan oldják meg a szakmai vezetőjük által rájuk bízott feladatot, illetve tapasztalatokat gyűjtsenek a munkaerőpiacon való későbbi elhelyezkedéshez. A szakmai gyakorlat során elsajátíthatóak és/vagy fejleszthetőek az alábbi kompetenciák:   * **általános kompetenciák:** határidőre való pontos, precíz munkavégzés a feladatok jellegétől függően önállóan vagy együttműködési készséget tanúsítva csapatban. * **szakmai kompetenciák:** közgyűjteményi koncepciók, fogalmak, elméletek, releváns módszerek ismerete és alkalmazása, speciális ismeretek elsajátítása. |

|  |
| --- |
| **Elvégzendő feladatok, programok** |
| HM HIM térképtárvezető tájékoztatója, eligazítása.   * Térképtári számítógépes katalógus rendszer megismerése. * A térképtári feldolgozó munka előkészítése, tervezése, lefolyása. * A feldolgozott informatikai anyagok rendszerezése. * A térképek katalogizálása, adatrögzítés és feldolgozás. |

|  |
| --- |
| **A pályázat elbírálásánál előnyt jelent** |
| - Olvasásértés elsősorban német, orosz, angol nyelvből, más európai nyelvből pl. latin, lengyel, stb.  - Földrajz, térképész, informatikai szakon folytatott tanulmányok. |

|  |
| --- |
| **A pályázat benyújtásának módja** |
| 1. Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 16/2020.  *vagy*   1. Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 16/2020. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |