|  |
| --- |
| **HONVÉDELMI MINISZTÉRIUM** |
| Sorszám: 6/2020. |

**PÁLYÁZATI FELHÍVÁS**

**2020. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| Honvédelmi Minisztérium Védelmi Igazgatási Főosztály  1055 Budapest, Balaton u. 7-11. |
| **A gyakorlat időtartama** |
| 3-6 hét |
| **A pályázat kiírásának dátuma** |
| 2020. január 1. |
| **A pályázat benyújtása folyamatos.** |

|  |
| --- |
| **A SZAKMAI GYAKORLAT PROGRAMJA** |
| **Célja** |
| A szakmai gyakorlat elsődleges célja lehetőséget biztosítani a hallgatók számára, hogy bepillantást nyerjenek a honvédelmi igazgatási szervek tevékenységébe, feladatrendszerébe, működésébe. Az ismeretek elsajátítása mindenekelőtt irányított önképzés keretén belül történik, de az egyszerűbb, honvédelmi igazgatási tárgyú ügydarabok elkészítése mentor segítsége és felügyelete révén valósul meg. Ugyancsak mentor felügyelete mellett kerül sor a gyakorlat ideje alatt folytatandó kutatómunkára is, amely egy a hallgató tanulmányaihoz kapcsolódó témájú esszé elkészítésével zárul, s ily módon akár a szakdolgozati témaválasztást is elősegítheti. |

|  |
| --- |
| **Elvégzendő feladatok, programok** |
| * A védelmi igazgatás, valamint a honvédelmi igazgatás rendszerének megismerése, * alapvető ismereteket elsajátítása a honvédelmi igazgatási feladatok központi és területi koordinációjáról, a válságkezelési rendszerről, illetve a kritikus infrastruktúravédelemről, * egyszerűbb, honvédelmi igazgatási tárgyú ügydarabok elkészítése, * kutatómunka végzése és háttéranyag összeállítása a főosztály feladatkörébe tartozó nemzetközi, főként a NATO és az EU tevékenységéhez kapcsolódó témakörökben, * angol nyelvű források feldolgozása, fordítása, * honvédelmi és védelmi igazgatási témájú rendezvényeken történő lehetséges részvétel. |

|  |
| --- |
| **Elvárás a pályázóval szemben** |
| Angol nyelvtudás |

|  |
| --- |
| **A pályázat elbírálásánál előnyt jelent** |
| Védelmi igazgatási, igazgatásszervező, közigazgatás-szervező, nemzetközi tanulmányok szakon folytatott tanulmányok. Az angolon felüli, egyéb idegen nyelv ismerete, valamint egy a jelentkezéssel egyidejűleg megküldött motivációs levél. |
|  |
| **A pályázat benyújtásának módja** |
| * Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat: * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 6/2020.  *vagy*   * Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat: * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 6/2020. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |